钦定古今图书集成/方舆汇编/职方典/第1401卷 > 桂林府公署考 府志
## 钦定古今图书集成/方舆汇编/职方典/第1401卷 > 桂林府公署考 府志

本府

桂林府治　在独秀山下。明初迁于谯楼街北，岁久倾圮。成化二十一年，知府罗珣复建前后堂、仪门，东西六房咸备。内设经历司、照磨所、司狱司、兴隆库，皆撤故而更新之。按《通志》：康熙六年，知府翁应兆重建。

清军厅　　　、督捕厅　　　、理刑厅　三厅公署按《通志》：俱在府署左右。今理刑员裁，署址犹在。

管粮厅　按《通志》在广储仓右。

总督行台　旧在桂林府北，成化初建。按《通志》：“今废。”

巡抚都察院　按《通志》：原在桂林府学左，明成化初建。

皇清康熙四年重修。十三年逆叛尽毁。二十二年巡

抚都御史郝浴，改建府治东独秀山之阳。规模闳敞，制度悉备。

总兵府　按《通志》：在榕树门右，明成化七年，建都督总兵挂征蛮将军印者居之。今废。

副总兵府　在府治西南。按《通志》：“今废。”

察院　旧在桂林府南，成化七年迁于桂林府北。按《通志》：今缺裁。

清军察院　按《通志》：“明时废。”

镇守太监府　在府西南，即旧府学基址。广西等处承宣布政使司　在府治东。明成化二十年，左布政何经重修。后堂、仪门、大门各三楹，正堂五楹，穿廊一楹，东西六房，诸科共十四间。堂左经历司，堂右照磨所。仪门内东理问所。大门内西司狱司公廨。后有广盈库、架阁库。按《通志》：“康熙二十一年布政颜敏重修。”

广西等处提刑按察使司　在府治北。明洪武间立。正统六年，按察使章聪重建。成化二十年，按察使孔镛重开大之，拓为正堂五楹，后堂三楹，左右耳房六间，东西六房各十四间，仪门、大门各三楹，堂左经历司，堂右照磨所、知事厅，大门内西司狱司，仪门内东架阁库，后毁。康熙七年，按察使杨晙重建。

分守桂平道　在城隍庙左。按《通志》：在布政司东，今废。

布政清军道　在清军察院左。按《通志》，“明时废。” 督粮道　在王府前东。按《通志》，“今废。”

桂林分巡道　在按察司之东。成化二十年，副使林符建。

清军道　在按察司大门左。

提学道　旧在府治北，后以“宣成书院” 为之。

皇清康熙初，改建于王府坪。孙延龄叛，兵毁。二十年

改建于西门内。二十一年，督学王如辰复改迁于府治北。

广西都指挥使司　在布政司左，内设经历司、断事司、司狱司。按《通志》：“久废。”

贡院　旧在城西胜仙门，宋乾道中建。明天顺间，徙于新西门，今镇守太监署之右。嘉靖四年，监察御史谢汝仪重修。按《通志》：在府治东独秀山下。旧为明靖江王府。

皇清康熙五年，改建都司旧署。二十年，复以旧“靖江”

王府改建按旧江王府，“洪武三年，明太祖封其兄之孙朱守谦为靖江王，建王府于桂林东城内，历传十馀世，至”

皇清顺治七年，定南王孔有德戡定广西，驻节王府。

九年，为伪安西王李定国所陷，定南王自焚死。康熙二年，录定南王功，遣其子婿孙延龄为将军，仍驻藩府镇守。十三年，延龄叛。十八年，讨平。二十年，署抚院麻勒吉改为贡院。

府学　按《通志》“在明伦堂后。”

皇清康熙二十年，教授高熊征重修。

税课司　在府治北。按《通志》：今圮。

广储仓　在府治东

递运所　在府治北漓江之滨，按《通志》，今圮。阴阳学　在旧府东。按《通志》，今废。

医学　在府治北。按《通志》，今废。

僧纲司　在府治南“宁寿寺。”

道纪司　在府治东南《五岳观》。

临桂县治　在旧府学基，名始安。唐贞观易今名，后徙于府西北隅利正门下。洪武初，始迁本县学基。前后有堂，左右有六房，门外有申明、旌善二亭。按《通志》：在府西南隅。康熙二十二年，知县张遴重修。

县丞署　按《通志》，在县治左。

典史署　按《通志》，在县治右。

芦田市巡检司　在府东三十里。

两江口巡检司　在府西五十里。

湘山渡巡检司　在府南四十里。按《通志》，三司俱废，基存。

乡约所

养济院　在府城南门外，收养民之孤贫者。存恤院　，在府南，收养军之孤贫者。

“惠民药局　” 元置局于大街熙春坊之西外。《州县》。

兴安县治　。洪武八年知县曾孔传始建。后堂、正厅各三间，幕厅一间，仪门三间，鼓楼一座，六房八间。内为知县典史宅，外有旌善、申明二亭。按《通志》：后圮，顺治间复建。

察院分司　按《通志》：“今废。”

分守道　按《通志》，“今废。”

守备府　按《通志》：“在县治西，久废。”

府馆　按通志废

济留仓　按《通志》，“今废。”

盐沙寨巡检司　在县西三十里。

唐家铺巡检司　在县北五里。

陆洞巡检司　在县西南四十里。按《通志》，俱圮。阴阳学　在县治东。按《通志》，今废。

医学　在县治西。按《通志》，今废。

僧会司　在宝塔寺

道会司　在北极观

灵川县治　。洪武元年知县刘延创建。成化十三年，知县沈溥重建。正堂三间，幕厅三间，鼓楼一座，东西六房十二间，吏舍十八间，知县、县丞、主簿、典史宅各六间。外有申明、旌善二亭。按《通志》：“后圮” ，顺治十八年知县王孙盛重修。

御史行台　按《县志》：“在县左。前为门三间，次为仪门三间，中为堂，东西廊各三间，堂后为过道，为寝室，右为厨室，左为亭三间，洪武间，知县刘延立。嘉靖戊戌，巡按御史诸演拓西垣，有小路巡警。”

布政分司　原同桂林道，弘治十五年知县李荣改建，在如意寺之右。按《通志》，今废。

按察分司　在县左。洪武元年，知县刘延创建。成化三年，知县曾铎重建。按《通志》：“今废。”

府馆　在县南。成化五年知县曾铎建。按《通志》，“今废。”

县丞署　按《通志》，在县治内，今裁。

主簿署　按《通志》，在县治内，今裁。

典史署　按《通志》，在县治右。

千秋峡巡检司　在县北五里。

白石潭巡检司　在县南三十里。按《通志》：在县

北三里

阴阳学　在县之北。按《通志》，今废。

僧会司　在大雄寺

道会司　在崇真观

养济院　在县北。正德十三年，知县冯宾建。阳朔县治　在都利山下。明洪武元年，知县韩政甫始建。正统元年，知县万睿重建。其正堂、幕厅、六房、仪门咸备。外为申明亭、旌善亭。按《通志》：“唐宝历元年，渤海李湜摄令，始刱栋宇门台。吴武陵有厅壁记。元至正二十七年丁未，达鲁花赤兼劝农防御事明安溥化改建县治” ，东向。明洪武元年，县令韩政甫创建今治南向。中为牧爱宜民堂，堂后正北为正衙，堂之左为巡捕厅，岁久倾圮。正统元年，县令万霁见衙舍仪门俱无片瓦，只柱之存，而幕厅之制尤为卑隘，改而新之，作后堂，名曰“平政堂” ；构川堂，建戒石亭，作仪门，为吏舍。仪门之内，东接吏舍，为土神祠；仪门之外，为寅宾馆，其西为狱。大门上有楼，即钟鼓楼。门内东西列为“申明、旌善” 二亭。成化五年县令杨刚、正德九年县令陈纯、嘉靖二十年县令王时中俱重修。万历二十七年县令陈天“德修造正堂，三十年县令王之臣修建鼓楼。崇祯十二年县令朱奉镶见鼓楼不便于官民，乃拆去，修建大门。后因兵燹” ，凡官署民舍悉为焚没。至

皇清康熙丁未岁，邑令陈石庵仍于县治旧址选石。

驱粪土募匠鼎新重建头门三间，仪门三间，大堂三间，曰“惠民堂。” 甬溜之前，构卷棚三间，堂后建川堂一所。后堂三间，再后构住宅楼房五间，东西二厢下房六间。川堂之左，建悠然亭三间。头门外建土神祠一所，前后垣墙，焕然一新。复捐资助建捕衙署。

按察分司　在县治西，知县万睿建。

伏荔布巡检司　在县南十五里。

白竹寨巡检司　在县西二十五里。

济留仓　四廒

阴阳学　在县治南

医学　在县治北

僧会司　在鉴山寺

道会司　在北极宫

预备仓　正统元年，安成万霁建。

永宁州治　在府城一百五十里。本始安县地。唐析置纯化县。永贞初，改慕化县。乾宁初，又析慕化置古县，属始安郡。宋属融州，后属靖江府。元因之。明为古田县，后改为永宁州。

皇清因之。按《州志》，明弘治初，猺蛮占据，公私庐舍悉

毁。万历三年，知州唐执中请于宪，创立大门、仪门、正堂、后堂各三间。三年，知州郑应龄增建戒饬亭一座，后堂五间，卷棚三间，幕厅三间，东西六房十间，吏舍十间，宾馆、神祠各三间，旌善、“申明” 二亭，东西库二，东西舍二，东监房俱备。九年，知州尹廷俊重修正堂后为“川堂。”

皇清康熙十年，知州朱王造重修大堂一座为《忠爱》。

堂、卷棚三间，仪门五间，大门谯楼一座三间，又盖永盈库一楹，东西房共十间，有《碑记》。堂后为知县衙，堂左为永盈库，右为管粮厅、六房。吏廨又改永丰仓于州衙后六间。仓之前左为义仓。明万历十七年，知州事杨应晓重修。门内右为吏目厅，外左为土神祠，右为监房，大门一座，门外左牌坊二座。十九年，知州刘邦重建“地” 字廒一间。三十年，知州林裕阳重修官衙大门左置存留库一所，右置义仓二所，后因故。明兵变，止存大门大堂，其馀尽为丘墟。知州白意刱建后堂五间，二堂、厨房、书房、仪门、土神祠东西公廨各三间，库房二间，宅门一间。

吏目厅　按《通志》：在仪门内。

兵备道　按《州志》：“在州治南，城隍庙右。明隆庆六年，副使黄扆建。万历二年，副使庄国祯增建后堂五间。四年吴善增建辕门二坊，大门、仪门二座，厢房、厨房共二十间，书房四间，皂隶军牢房一间。二十二年，副使凌嗣音重修，因兵变俱废。”

参将府　按《州志》：“在城隍庙右，明万历七年建。十六年，参将刘𬘩重修。” 正堂共四座，厢房、厨房共四间，书房二间，健步军牢房二间，大门、仪门二座，左为寅宾馆，右为土神祠。大门外牌坊二座。三十年，参将陈大器亦重修，参将周世亨又重修大堂、川堂、辕门。

守备厅　按《州志》：“在州治西，守备贾顺购民地盖住房三间。”

皇清康熙十年，守备李进孚扩前地，盖大堂三间，《卷

棚三间：大门、二门各三间，于右侧凿池盖书房三间，左右厢房共二十间。

桐木镇巡检司　在州南六十里。

阴阳学　，“在州治南。”

医学　在州治南

道会司　在观音阁

古田所　按《州志》：在州治右，隆庆五年建，十九年重修。堂房共六间，二门大门各一座。二门外左为监房，今废。

演武场　按《州志》：“在州南半里。” 旧在州西数里步西营头下，因春潦移今所。副使吴善建，中振旅堂，左旗纛庙，右胜算堂。万历二十二年，参将李应阳于场地左右各培土数丈，移照壁进前数丈，规制益广。

都狼公馆　“按《州志》” ，“在都狼堡内，旧在大长江。万历二十三年，副使郭宗磐改建于都狼岭，因往来不便，寻废。三十二年，知州林裕阳复建于都狼堡内” ，往来适均因故。明兵变尽为蓁莽。兴隆公馆　“按《州志》” ，“知州尹廷俊建，在兴隆馆左。兵变亦为蓁莽。”

永丰仓　按《州志》，“在州衙后。”

皇清康熙十年，知州朱王造重修。

乡约所　按《州志》，“在太平寺后，知州尹廷俊创建。万历三十三年知州林裕阳重修。”

养济院　按《州志》，原在城西，万历十四年徙建东城外，二十一年火变，知州庞尚龙改建于北门外。

永福县治　在凤巢山下。按《县志》，在凤凰山下。明洪武二年，县丞康孝良刱建。永乐二年毁于火，十一年知县郑曦重建。天顺六年知县郑胜重修。嘉靖十四年又毁于火，十五年知县陈天韶重建。典史幕厅在仪门内左，万历四十八年，知县劳绍龙重修。

分司　按《通志》：“久废。”

桐古寺巡检司　在县东北四十里。

兰麻镇巡检司　在县西南四十里。

阴阳学　在县西

医学　在学西

僧会司　在山乘寺

道会司　在紫极观

义宁县治　晋天福八年立。宋淳祐中，知静江义宁县主管劝农公事曾垓重修。明宣德间，知县吴锜、郑胜重建。正德癸酉，知县潘志高复修。正堂、后厅各三间，幕厅一间，东西吏房各三间。县门外有旌善、申明二亭。按《通志》：明末圮顺治间重建，左为典史署。

分司　在县治南门外

府馆　在县城东门外

桑江口巡检司　在县西北三十里。

预备仓　在县正东门内。

济留仓　在县门内西

阴阳学　　　医学　按《通志》俱废。

养济院　在县城南门内，正德十六年建。漏泽园　在县城外东北。

全州治　在清湘县旧基。元总管石亨祖建。明洪武初，知府章复重修。正统间，知州周健重修。正堂、幕厅各三间，后厅五，东西房十二，仪门五，鼓楼、架阁库各三间。外有申明、旌善二亭。按《通志》：“后圮。” 康熙元年，知州冯源泗重建。

同知衙　按《通志》，今圮。

通判衙　按《通志》裁废。

吏目衙　按《通志》今圮。

东察院　按《通志》，“在旌善亭东。”

西察院　按《通志》：在阴阳学后，明太守章复建，今废。

布政分司　在元妙观左。

按察分司　在州治东。洪武三年，知府章复建。成化六年，本司佥事罗明重修。

府馆　在州治左

镇抚司所　按《通志》：在东北隅，今废。

参将府　按《通志》废，今住民房。

守备厅　按《通志》“新设住民房。”

税课局　，在州治西。旧为税课司，知府章复建。洪武九年，改为税课局。

长盈仓　在州治后。洪武二年，知府章复建。十五年，知州林仲显以清湘县旧基改为“预备仓。” 今毁，以民房为之。

递运所　在州治北三里。知府章复建，成化十三年知州汪镛修。

柳溥巡检司　在昇乡，去州七十里。

建安巡检司　在州治西一百里。

西延巡检司　按《通志》：“在西延，去县治一百里。元至元间设，寻废。洪武六年重建。”

阴阳学　在州治东。按《通志》，在西察院东，今废。医学　在州治南。按《通志》，在千户所东坡上，今废。

僧正司　，在湘山寺内。

道正司　，在元妙观内。

养济院　正统元年，知州周健建，置于湘山寺前。成化丁酉，知州汪镛重建。

灌阳县治　，自隋己置。先属永州府，后属全州，其来远矣。其创建姓氏失传。至宋淳祐辛亥，县令主管劝农公事兼弓手寨兵军正宝邸张从龙重修。至明初兵毁，复建后室及谯楼、左右吏房。按《通志》：“明初建正堂、后堂六房俱备，后毁。”

皇清康熙八年，知县单父牧重修。

典史衙　按《通志》：在仪门内。

吉宁巡检司　去县西八十里。明洪武年间设。按《通志》：“今废。”

医学　　　阴阳学　按《通志》俱废。

僧会司　　道会司　，按《通志》俱废。

预备仓　在县西。嘉靖三年，知县周应禄建。养济院　在县治北。